ⵉⵎⵓⵔⴰⵏ (ⴰⴼⵉⵍⵎ)

ⵉⵎⵓⵔⴰⵏ ⵏⵖ ⵙ ⵢⵉⵙⵎ ⵏⵏⵙ ⴰⵖⵣⵣⴰⴼ ⵙⴰⵜ ⵜⴹⴹⴰⵏⴳⵉⵡⵉⵏ ⵉⵎⵓⵔⴰⵏ ⴷ ⵢⴰⵏ ⵓⴼⵉⵍⵎ ⵙⴳ ⵉⴼⵉⵍⵎⵏ ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵜⴰⵎⵖⵔⵉⴱⵉⵜ. ⴷ ⵉⴳ ⵓⵙⵓⴼⵖ ⵏ ⵓⴼⵉⵍⵎ ⴰⴷ ⴳ ⵜⵣⵡⵉⵔⵉ ⵏ ⵜⵏⵉⴼⴹⵜ ⵜⵉⵙ ⴽⵕⴰⴹⵜ, ⵙ ⵓⵥⵍⴰⵢ ⴳ ⵏⵓⵡⴰⵏⴱⵉⵔ 2001,ⵕⴰⵛⵉⴷ ⴱⵓⵇⵇⵙⵉⵎ. "ⵙⴰ ⵏ ⵜⴹⴹⴰⵏⴳⵉⵡⵉⵏ ⵏ ⵉⵎⵓⵔⴰⵏ: ⵜⵉⵣⵉ ⵍⵍⵉ ⵉⵜⵜⵎⵉⴳⴳⵉⵔ ⵢⵉⵍⵍ ⴷ ⵡⵓⵎⵉⵢ" (ⵙ ⵜⵄⵔⴰⴱⵜ). 2024-11-29. ⵉⵜⵜⵢⵓⵥⵕⴰ ⴳ 2026-02-02. ⵢⴰⵜ ⵜⵉⵣⵉ ⵜⴰⵎⵖⵜⴰⵙⵜ ⵏⵏⴰ ⵓⵔ ⵉⴳⵉⵏ ⵖⴰⵙ ⵢⴰⵜ ⵜⵎⵔⵏⴰ ⵜⴰⵎⵓⵟⵟⵓⵏⵜ ⵉ ⵓⴼⴰⵔⵙ ⴰⵙⵉⵏⵉⵎⴰⵢ ⴰⵎⴰⵣⵉⵖ, ⵎⴰⵛⴰ ⵉⴳⴰ ⵢⴰⵏ ⵓⵙⵎⴰⵍ ⵙ ⵜⵏⵡⵉⵜ ⵜⴰⵎⴰⵍⵍⴰⵙⵜ ⵜⴰⵎⵥⵕⴰⵡⵜ ⵍⵍⵉ ⵉⵣⵔⵉⵏ ⴰⴷⵔⵉⵣ ⵏ ⵓⴼⵓⵍⴽⵍⵓⵕ ⴰⵊⵓⵎⵎⴰⵎ ⴰⴼⴰⴷ ⴰⴷ ⵏⵏ ⵜⴳⴹ ⴳ ⵢⴰⵜ ⵜⴷⵡⴰⵏⵜ ⵜⴰⴼⵍⵙⴰⴼⵜ. ⴷ ⵉⵥⴹⴰⵕ ⵓⵎⵙⵙⵓⴼⵖ ⵄⴱⴷⵓⵍⵍⴰⵀ ⴹⴰⵕⵉ ⴷ ⵓⵙⵉⵏⴰⵔⵉⵙⵜ ⵍⵃⵓⵙⴰⵢⵏ ⵎⵔⴰⴱⵃ ⴰⴷ ⵙⵏⵓⵍⴼⵓⵏ ⵢⴰⵏ ⵡⴰⴷⴷⴰⴷ ⵏ ⵓⵎⵙⴰⵙⴰ ⴷ ⵜⵎⵓⵏⵜ ⵜⴰⴼⵔⵢⴰⵏⵜ ⴷⴰⵔ ⵓⴳⴷⵓⴷ, ⵙⵍⴰⵡⴰⵏ ⴰⴽⴽⵯ ⴳⵔ ⵉⵎⵙⴷⵍⵙⴰⵏ ⴷ ⵉⵎⵔⵣⵓⵜⵏ ⵏ ⵜⵙⴷⴰⵡⵉⵜ, ⵡⵉⵍⵍⵉ ⵥⵕⴰⵏⵉⵏ ⴳ ⵜⵡⵓⵔⵉ ⴰⴷ ⵢⴰⵜ ⵜⵉⵙⵉⵜ ⵏⵏⴰ ⴳ ⴰⵔ ⵏⵏ ⵥⵕⵕⴰⵏ ⵜⴰⵎⴰⴳⵉⵜ ⴷ ⵉⵥⵓⵕⴰⵏ ⵏⵏⵙⵏ ⴳ ⵢⴰⵏ ⵓⵣⵓⵔⵜ ⴰⵏⵎⵖⵔⴰⴷ ⵉⵙⴰⵇⵙⴰⵏ ⵜⵉⵍⵍⵉⵜ. ⴷ ⵀⴰⵜ ⴰⴼⵉⵍⵎ ⴰⴷ, ⵍⵍⵉ ⵢⵓⵎⵥⵏ ⵢⴰⵜ ⵜⵓⵙⵏⵜ ⴷ ⵢⴰⵏ ⵓⵙⵉⵜⴳ ⴰⴳⵔⴰⵖⵍⴰⵏ ⴳ ⵜⵓⴳⴷⵜ ⵏ ⵉⵍⵎⵓⴳⴳⴰⵔⵏ ⴰⵎⵎ ⵡⵉⵏ ⵍⵇⴰⵀⵉⵕⴰ ⴷ ⵢⵉⵙⵏⵉ ⵏ ⵡⵓⵔⵖ, ⵓⵔ ⵉⵇⵇⵉⵎ ⵖⴰⵙ ⴳ ⵓⵙⵎⵓⵜⵜⵉ ⵏ ⵜⵉⵍⴰⵡⵜ, ⵎⴰⵛⴰ ⵢⵓⵍⵙ ⵉ ⵓⵙⵙⵉⵍⵖ ⵏ ⵜⵎⴽⵜⵉⵜ ⵜⴰⵎⴳⵔⵓⵜ ⵙ ⵓⵎⵉⵥⴰⵕ ⵏ ⵓⵜⵉⵍⵉⴼⵉⵣⵢⵓⵏ ⵍⵍⵉ ⵉⵙⵎⵓⵏⵏ ⵜⴰⵡⵊⵉⵡⵉⵏ ⵖⴼ ⵢⴰⵜ ⵜⵎⵙⴰⵔⵜ ⵜⴰⵏⴼⴳⴰⵏⵜ ⵜⴰⴽⵙⵡⴰⵜ, ⴰⵢⵍⵍⵉ ⵜ ⵢⵓⴷⵊⴰⵏ ⴰⴷ ⵉⵙⵔⵙ ⵜⵉⵔⵙⴰⵍ ⵏ ⵢⴰⵜ ⵜⴼⵔⴽⵜ ⵜⴰⵎⴰⵢⵏⵓⵜ ⴳ ⵓⵎⵣⵔⵓⵢ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵜⴰⵎⵖⵔⴰⴱⵉⵜ, ⵍⵍⵉⴳ ⴷⴰ ⵜⴻⵜⵜⵎⵏⴰⵍⴰ ⵜⴷⵖⵔⴰⵏⵜ ⴰⴽⴷ ⵉⵡⵏⴳⵉⵎⵏ ⵉⵏⵎⵖⵔⴰⴷⵏ.

 ⵜⴰⵎⵙⵜⴰⵍⵉⵜ ⵏ ⵜⴽⵔⵔⴰⵢⵜ ⵜⴰⵏⵉⵍⵍⵉⵜ ⵙⴳ ⵜⵍⴰⵍⵉⵜ ⴰⵔ ⴰⵏⵖⵓⴱⵓ/ⴰⵔⴰ 
ⵉⴱⴷⴷ ⵓⴼⵉⵍⵎ ⵖⴼ ⵢⴰⵜ ⵜⵓⵙⵔⵉⵙⵜ ⵜⴰⵏⵉⵍⵍⵉⵜ ⵉⴷⵓⵙⵏ ⵍⵍⵉ ⵉⵙⴽⵔ ⴳ ⵉⵔⴼⵓⴼⵓⵏⵏ ⴷ ⵡⵓⵙⵎⴰⵏⵏ ⵢⴰⵏ ⵓⴼⵉⵍⵓ ⵍⵍⵉ ⵉⵙⴳⴰⴷⴷⴰⵢⵏ ⵜⵓⴷⵔⵜ ⵏ ⵓⴼⴳⴰⵏ, ⵍⵍⵉⴳ ⴷⴰ ⵢⴰⴽⴽⴰ ⵓⵙⵉⵏⴰⵔⵢⵓ ⵢⴰⵜ ⵜⴰⵏⵏⴰⵢⵜ ⵜⴰⵥⵕⴰⵢⵣⵜ ⵉⵎⵢⴰⴱⴱⴰⵢⵏ ⴷ ⵜⴼⵍⵙⴰⴼⵜ ⵏ ⵛⵓⴱⵏⵀⴰⵡⵔ, ⵜⵙⵙⴷⴷⵉⴷ ⵎⴰⵙ ⴷ ⴰⴼⴳⴰⵏ ⴷⴰ ⵉⵙⵙⵏⵜⴰⵢ ⵜⵓⴷⵔⵜ ⵏⵏⵙ ⵙ ⵉⵎⵟⵟⴰⵡⵏ ⴷ ⴰⵔ ⵜⵜ ⵙⵉⵙⵏ ⵉⵙⴳⵓⵔⵓ, ⴷ ⵓⵢⵍⵍⵉ ⵉⵍⵍⴰⵏ ⴳⵔⴰⵜⵙⵏ ⵓⵔ ⵉⴳⵉ ⴰⴱⵍⴰ ⵉⴳⵣⵎⴰⵏ ⵏ ⵓⵏⵀⵉⵜⵜⴼ. ⵜⴰⵏⵏⴰⵢⵜ ⴰⴷ ⴷⴰ ⵜⵙⴽⴰⵔ ⴳ ⵜⵓⴷⵔⵜ ⵢⴰⵜ ⵜⵏⵢⵓⴷⴷⵓⵜ ⵉⵥⵥⴰⵢⵏ ⵙ ⵉⵏⵣⴳⵓⵎⵏ ⴷ ⵡⵓⵥⵓⴹⵏ, ⵍⵍⵉⴳ ⴷⴰ ⵉⵜⵜⵉⵍⵉⵃ ⵓⵏⴰⵎⴽ ⴰⴷⵜⵜⴰⵏ ⴹⴰⵕⴰⵜ ⵏ ⵓⴳⵓⴷⵉ ⵏ ⵡⴰⵔⵔⵓⴱ ⴰⴽⵓⵢⴰⵙⵙ. ⵓⵔ ⴰⵔ ⵉⵜⵜⴰⵔⵎ ⵓⴼⵉⵍⵎ ⴰⴷ ⵉⵙⴼⴰⵍⴽⵉ ⵜⵉⵍⴰⵡⵜ, ⵎⴰⵛⴰ ⴷⴰ ⵉⵜⵜⵍⵎⴰⵡⴰⵢ ⴷ ⵜⵎⵥⵕⴰ ⵙ ⵢⴰⵜ ⵜⵉⴷⵜ ⵉⵛⵇⵇⴰⵏ ⵏⵏⴰ ⵉⵙⵏⵓⵎⴽⵏ ⵎⴰⵙ ⴷ ⵜⴰⴽⵔⵔⴰⵢⵜ ⴰⵢⴷ ⵉⴳⴰⵏ ⵜⴰⵎⵓⵙⵜ ⵏ ⵜⵉⵍⵍⵉⵜ ⵜⴰⵏⴼⴳⴰⵏⵜ,ⵃⴰⵎⵣⴰ ⵙⴰⴱⴱⴰⵏ (2021-07-26),"ⵉⵎⵟⵟⴰⵡⵏ ⵏ ⵜⵍⴰⵍⵉⵜ ⴷ ⵓⵏⴽⴽⵉⴷ ⴳ ⵜⵉⵣⵉ ⵏ ⵜⵎⵜⵜⴰⵏⵜ" (ⵙ ⵜⵄⵔⴰⴱⵜ). 2021-07-26. ⵉⵜⵜⵢⵓⵥⵕⴰ ⴳ 2026-02-02. ⴷ ⵎⴰⵙ ⴷ ⴰⴹⴼⵓⵕ ⵏ ⵜⵓⵎⵔⵜ ⵉⵥⴹⴰⵕ ⴰⴷ ⵓⵔ ⵉⴳ ⴰⴱⵍⴰ ⵢⴰⵏ ⵓⵎⴰⵔⵓⵔ ⵉⵙⵙⵉⵖⵣⵉⴼⵏ ⴰⵣⵎⵣ ⵏ ⵓⵔⴼⵓⴼⵓⵏ. ⵜⵉⵖⴱⵉ ⴰⴷ ⵜⴰⴼⵍⵙⴰⴼⵜ ⴷⴰ ⵜⴰⴽⴽⴰ ⵉ ⵉⵎⵙⴰⵡⴰⵍⵏ ⵢⴰⵏ ⵓⴷⵔⵉⵣ ⴰⵎⴷⵢⴰⵣ ⴰⵎⴹⵍⴰⵏ (Funéraire), ⵏⵏⴰ ⵉⵙⵙⵏⴼⴰⵍⵏ ⵜⵉⴳⵓⵔⵉⵡⵉⵏ ⵖⵔ ⵢⴰⵏ ⵓⴽⵏⵥⴰⵥ ⵉⵎⵎⴰⵍⵏ ⵜⴰⵣⵓⵍⴰⵍⵜ ⵏ ⵓⵖⵉⵎⵉ ⴳ ⵢⴰⵏ ⵓⵎⴰⴹⴰⵍ ⵓⵔ ⵢⴰⴽⴽⴰⵏ ⴰⵡⴷ ⴽⵔⴰ ⵏ ⵓⴹⴽⵓⵍ ⵉ ⵓⵙⵓⵏⴼⵓ ⵏⵖ ⵉ ⵓⴼⵔⴰ.

 ⵜⵉⵡⵡⵓⴷⵎⴰ ⵏ «ⵜⴰⴼⵓⴽⵜ» ⴷ ⵓⵙⵓⵎⵏ ⵏ ⵡⵓⵎⵎⵍ ⴰⴽⵙⵏⴰⵏ 
ⵜⴻⵜⵜⵓⵙⵉⵜⴳ ⵜⵡⵡⵓⴷⵎⴰ ⵏ «ⵜⴰⴼⵓⴽⵜ» ⵍⵍⵉ ⵜⵙⵎⴷⵢⴰ ⵙⵉⵀⴰⵎ ⴰⵢⵍⴰⵍ ⴰⵎ ⵢⴰⵏ ⵡⴰⴽⵓⵎ ⵏ ⵓⵙⵏⴰⵍ ⴰⵏⵢⵉⵎⴰⵏ ⴳ ⵓⴼⵉⵍⵎ, ⴷ ⵏⵜⵜⴰⵜ ⵓⵔ ⵜⴳⵉ ⵖⴰⵙ ⵢⴰⵜ ⵜⵎⵖⴰⵔⵜ ⵉⵎⵔⵔⵜⵏ ⴳ ⵜⵓⴷⵔⵜ, ⵎⴰⵛⴰ ⵜⴳⴰ ⵢⴰⵏ ⵢⵉⵏⵉⴳⵍ ⵏ ⵓⴼⴳⴰⵏ ⵉⵜⵜⵓⵏⴱⴰⴹⵏ ⵙ ⵡⴰⵔⵔⵓⴱ ⵙⴳ ⵖⴰⴷ ⵉⵣⵔⵉⵏ. ⴷⴰ ⵜⴻⵜⵜⵉⴷⵉⵔ ⵜⴰⴼⵓⴽⵜ ⴳ ⵢⴰⵏ ⵓⵎⴰⴹⴰⵍ ⵏⵏⴰ ⴳ ⵓⵔ ⵜⵍⵍⵉ ⵜⵓⵎⴰⵢⵜ, ⵍⵍⵉⴳ ⴷⴰ ⵜⴻⵜⵜⵓⵎⴰⵏ ⵜⵓⴷⵔⵜ ⵏⵏⵙ ⴰⵎ ⵢⴰⵏ ⵓⵙⴷⴷⵉ ⵏⵖ ⴰⵙⵔⵜⵓ ⵏ ⵜⵎⵙⴰⵔⵉⵏ ⵉⵜⵜⵡⴰⵍⴰⵙⵏ ⵍⵍⵉ ⵓⵔ ⵉⵜⵜⴰⵡⵉⵏ ⵖⵔ ⴰⵡⴷ ⵢⴰⵏ ⵓⵙⵏⴼⵍ ⴰⵎⵓⵙⴰⵏ. ⵀⴰⵜ ⵜⴰⵎⴰⵔⴰ ⵏ ⵜⴰⴼⵓⴽⵜ ⵜⵍⵍⴰ ⴳ ⵎⴰⵙ ⴷ ⵓⵎⵎⵍ ⵓⵔ ⵜ ⵉⵇⵇⵉⴷⴷⵉ ⵓⵙⵙⵎⵔⵙ ⵏ ⵜⵓⵥⵥⵉⵕⵜ ⴼⵍⵍⴰⵙ, ⵎⴰⵛⴰ ⴷⴰ ⵉⵙⵏⴼⵍⵓⵍ ⴳ ⵓⵙⵖⴰⵍ ⵏⵏⵙ ⵙ ⵓⵏⴰⵔⵓⵣ ⴳ ⴽⵔⴰ ⵏ ⵜⵓⵔⴰⵣ ⵜⵉⵎⴽⵓⴷⵉⵏ/ⵜⵉⴽⵓⴷⴰⵏⵉⵏ ⵏ ⵜⵓⵎⵔⵜ ⴰⴼⴰⴷ ⴰⴷ ⵜⴳ ⵜⴹⵓⵕⵉ ⵏⵏⵙ ⵜⴰⵎⴳⴳⴰⵔⵓⵜ ⵜⴰⴷ ⴰⴽⴽⵯ ⵉⵜⵜⵇⵇⵙⵏ ⴷ ⵉⵛⵇⵇⴰⵏ. ⴷ ⴷⴰ ⵜⴻⵜⵜⵉⴷⵉⵔ ⴳ ⵢⴰⵏ ⵡⴰⴷⴷⴰⴷ ⵏ ⵓⵣⵡⴰⴳ ⴰⵏⵉⵎⴰⵏ, ⵍⵍⵉⴳ ⴷⴰ ⵜⴻⵜⵜⴳⴳⴰ ⵜⴼⴽⴽⴰ ⵏⵏⵙ ⴷ ⵢⵉⵎⴰⵏ ⵏⵏⵙ ⴰⵙⴰⵢⵙ ⵏ ⵉⵏⵀⵉⵜⵜⵉⴼⵏ ⵏ ⵡⵓⵎⵎⵍ ⵍⵍⵉ ⵉⵜⵜⵓⵔⴰⵔⵏ ⵙ ⵜⵡⴰⵔⴳⵉⵡⵉⵏ ⴰⴼⴰⴷ ⴰⴷ ⵜⵏⵜ ⵉⵕⵥ ⴳ ⵜⴳⵉⵔⴰ, ⴷ ⵉⵙⵏⴼⵍ ⵜⵓⴷⵔⵜ ⵏⵏⵙ ⵖⵔ ⵢⴰⵜ ⵜⴼⵉⵍⵜ ⵜⴰⵙⵔⵢⴰⵍⵜ ⵉⴽⵜⵓⵔⵏ ⴷ ⵉⵏⴳⵉⵏ ⵙ ⵜⴽⵔⵔⴰⵙⵜ ⴷ ⵜⴽⵏⴷⴰⵡⵜ ⴷ ⵢⴰⵏ ⵢⵉⵡⵉⵥⵥⵉ ⵉⵣⴷⵉⵏ. 

 ⵓⵎⵉⵢ ⵏ ⵙⴰⵜ ⵜⴹⴹⴰⵏⴳⵉⵡⵉⵏ ⵏ ⵉⵎⵓⵔⴰⵏ ⴷ ⵜⵏⵏⵓⴳⵍⴰ ⵜⴰⵏⵎⵖⵔⴰⴷⵜ ⵏ ⵢⵉⵍⵍ 
ⴰⵔ ⵉⵣⵔⴰⵢ ⵢⵉⵍⵍ ⴳ ⵓⴼⵉⵍⵎ ⴰⴷ ⴰⵙⵡⵉⵔ ⵏ ⵎⴰⵙ ⵉⴳⴰ ⵖⴰⵙ ⵢⴰⵏ ⵓⵙⴰⵢⵔⴰⵔ ⴰⵔⴰⴽⴰⵍ ⴰⴼⴰⴷ ⴰⴷ ⵉⵏⴼⵍ ⵖⵔ ⵢⴰⵜ ⵜⵡⵡⵓⴷⵎⴰ ⵉⴷⴷⵔⵏ ⴷ ⵉⵍⴰⵏ ⵉⴹⵉⵚ ⴷ ⵏⵏⴰ ⵉⵟⵟⴰⴼⵏ ⵜⵓⵜⵍⴰⵢⵜ ⵏⵏⵙ ⵜⵓⵙⵍⵉⴳⵜ, ⵍⵍⵉⴳ ⴷⴰ ⵙⵎⴷⵢⴰⵏⵜ «ⵙⴰⵜ ⵜⴹⴹⴰⵏⴳⵉⵡⵉⵏ ⵏ ⵉⵎⵓⵔⴰⵏ» ⵢⴰⵜ ⵜⵏⵢⵓⴷⴷⵓⵜ ⵜⴰⵙⵉⵣⴷⴳⴰⵏⵜ ⴷ ⵜⵏⵉⵎⴰⵏⵜ ⵉⵎⵎⴰⵍⵏ ⴰⵏⵀⵉⵜⵜⴼ ⴰⵏⴼⴳⴰⵏ ⴰⵎⵖⵍⴰⵍ. ⵀⴰⵜ ⵉⵍⵍ ⵉⴳⴰ ⵜⵉⵙⴳⵉⵜ ⵍⵍⵉ ⵉⵃⴹⴰⵏ ⵓⴼⵓⵔⵏ ⵏ ⵉⵏⴱⵔⴰⵣⵏ ⴷ ⵜⵖⴱⵏⵜ ⵏⵏⵙⵏ, ⵉⴳ ⴰⵡⴷ ⴰⵊⴰⵕⵉⴼ ⵍⵍⵉ ⴽⴽⴰⵜⵏⵜ ⵜⴹⴹⴰⵏⴳⵉⵡⵉⵏ ⵍⵍⵉ ⴷ ⵉⴳⵍⵉⵏ ⵜⵉⵡⴰⵔⴳⵉⵡⵉⵏ ⵏⵏⵙⵏ ⵍⵍⵉ ⵥⵥⴰⵢⵏⵉⵏ. ⴷⴰ ⵙⵏⵉⴳⵉⵍⵏⵜ ⵙⴰⵜ ⵜⴹⴹⴰⵏⴳⵉⵡⵉⵏ ⵉ ⵜⵔⵎⵉⵜⵉⵏ ⵏ ⵓⴼⴳⴰⵏ ⵍⵍⵉ ⵣⴷⵉⵏⵉⵏ ⴳ ⵓⵔⵣⵣⵓ ⵖⴼ ⵜⵏⴽⴽⵉⵜ/ⵢⵉⵎⴰⵏ ⴷ ⵡⴰⵡⴰⴹ ⵖⵔ ⵓⴼⵜⴰⵙ ⵏ ⵓⴼⵔⴰ ⴰⴳⵏⵙⴰⵏ ⴳ ⵜⵓⵥⵥⵓⵎⵜ ⵏ ⵜⵏⵥⴰⵕ ⵓⵔ ⵉⵜⵜⵙⴰⵍⴰⵏ. ⵉⵎⵓⵔⵙ ⵍⵃⵓⵙⴰⵢⵏ ⵎⵔⴰⴱⵃ ⴳ ⵓⵙⵙⵉⴷⵔ ⵏ ⵢⵉⵎⴰⵏ ⴰⵎⴰⵣⵉⵖ ⵉⵣⴷⵉⵏ ⴷ ⵡⴰⴽⴰⵍ ⴷ ⵡⴰⵎⴰⵏ, ⴷ ⵉⵙⵏⴼⵍ ⵓⵎⵉⵢ ⵖⵔ ⵢⴰⵜ ⵜⵓⵜⵍⴰⵢⵜ ⵜⴰⵜⵔⴰⵔⵜ ⵉⵙⴰⵡⴰⵍⵏ ⴷ ⵓⵀⵓⵍⴼⵓ/ⵓⴼⵔⴰⵢ, ⴷ ⵜⵙⴽⵔ ⵙⴳ ⵢⵉⵎⵙⵍⵉ ⵏ ⵜⴰⵢⵢⵓⵖⵜ ⵢⴰⵜ ⵜⵖⵓⵢⵢⵉⵜ ⵏⵏⴰ ⵉⵇⵇⴰⵔⵏ ⵙ ⵉⵥⵓⵕⴰⵏ ⴷ ⴰⵔ ⴷ ⵜⵙⵙⴽⵜⴰⵢ ⵙ ⵜⵖⵏⵙⴰ ⵉⵣⴷⵉⵏ ⵎⴳⴰⵍ ⵜⴰⵜⵜⵓⵜ ⴷ ⵜⵣⵍⵉ.

 ⵜⴰⵙⵏⵎⴰⵜⴰⵔⵜ ⵏ ⵜⵡⵡⵓⴷⵎⵉⵡⵉⵏ ⴷ ⵜⵔⴱⴱⴰⵡⵜ ⵜⴰⴷⵔⴰⵎⴰⵜⵉⴽⵜ ⵜⴰⵎⵣⵣⴰⴷⵜ/ⵜⴰⵙⴳⵓⴷⵉⵢⵜ 
ⵉⵙⵙⵎⵏⵉⴷ ⵓⴳⴰⵍⵓⴼ ⵏ ⵓⵙⵎⴷⵢⴰ, ⵙ ⵜⵏⵙⵙⵉⵅⴼⵜ ⵏ ⵕⴰⵛⵉⴷ ⵍⵀⵣⵎⵉⵔ ⴷ ⵅⴰⵍⵉⴷ ⵍⴱⵔⴽⴰⵡⵉ ⴷ ⵙⵉⵀⴰⵎ ⴰⵢⵍⴰⵍ, ⵢⴰⵜ ⵜⵔⴱⴱⴰⵡⵜ ⵜⴰⵙⵎⴷⴰⵢⵜ ⵉⵥⵍⵉⵏ ⵙ ⵓⵖⵥⴰⵏ ⴰⴼⵔⵢⴰⵏ ⴷ ⵜⵣⵎⵔⵜ ⵖⴼ ⵓⵙⵓⵎⵏ ⵏ ⵡⴰⴷⴷⴰⴷⵏ ⵉⵏⵢⵉⵎⴰⵏⵏ ⵓⴷⴷⵉⵙⵏ ⵙ ⵢⴰⵜ ⵜⴷⵏⴽⴰⵢⵜ ⵓⵔ ⵉⵍⵉⵏ ⴰⴽⵏⵉⵡ. ⵀⴰⵜ ⵜⵉⵡⵡⵓⴷⵎⴰ ⵏ «ⴱⵏⴰⴷⵎ» ⴷ ⵓⵏⵀⵉⵜⵜⴼ ⵏⵏⵙ ⴰⴽⴷ ⵜⵉⵍⴰⵡⵜ, ⴷ ⵜⵡⵡⵓⴷⵎⴰ ⵏ «ⵓⴼⴼⴰⵍ» ⴷ ⵎⴰⵢⴷ ⵜⴳⵏⵙⴻⵙ ⵙⴳ ⵜⴰⵥⵉⵢⵜ ⵜⴰⵏⵉⵍⵍⵉⵜ, ⵎⵓⵏⵏ ⴷ ⵉⵙⵎⴷⴰⵢⵏ ⴰⵏⵏ ⵢⴰⴹⵏ ⵏ ⵜⵔⴰⴱⴱⵓⵜ ⵏ «ⵉⵏⵓⵔⴰⵣ» ⴰⴼⴰⴷ ⴰⴷ ⵙⵏⵓⵍⴼⵓⵏ ⵢⴰⵜ ⵜⵓⵥⴹⵉⴹⵜ ⵜⴰⴷⵔⴰⵎⴰⵜⵉⴽⵜ ⵜⵓⵙⵎⵉⴷⵜ ⵉⵎⵎⴰⵍⵏ ⵉⴼⵔⵓⵔⵉⵜⵏ ⵏ ⵜⵓⴷⵔⵜ ⵜⴰⵎⴰⵣⵉⵖⵜ ⵙ ⵜⵥⵖⵓⵕⵜ ⵏⵏⵙ ⴷ ⵜⵕⵥⵓⴳⵉ ⵏⵏⵙ. ⵓⵔ ⵜⵜ ⵉⵏⵏ ⵜⴽⴽⵉ ⵜⵔⴱⴱⴰⵡⵜ ⵖⴰⵙ ⴰⵙⵃⵙⵓ ⵏ ⵉⴹⵕⵉⵚⵏ, ⵎⴰⵛⴰ ⵜⴽⴽⴰ ⵜⵜ ⵉⵏⵏ ⴷ ⴰⵙⵓⵎⵏ ⴰⵙⵏⴳⴰⵎⴰⵏ ⵏ ⵡⴰⵔⵔⵓⴱ, ⵍⵍⵉⴳ ⴷⴰ ⵙⵏⴼⴰⵍⴰⵢⵏ ⵓⵎⵏⴰⵏ ⵏ ⵡⵓⴷⵎ ⴷ ⵓⵙⵓⵙⵎ/ⵓⵙⵖⴷⵉ ⴷ ⵜⵎⵓⵖⵍⵉⵡⵉⵏ ⴰⵢⵍⵍⵉ ⵓⵔ ⵥⴹⵉⵕⵏⵜ ⵜⴳⵓⵔⵉⵡⵉⵏ ⴰⴷ ⵜ ⵉⵏⵉⵏⵜ. ⴰⵎⵢⴰⵙ ⴰⴷ ⴳⵔ ⵉⵙⵎⴷⴰⵢⵏ ⵉⵙⵏⵓⵍⴼⴰ ⵢⴰⵏ ⵡⴰⴷⴷⴰⴷ ⵏ ⵜⴰⵙⵓⵢⵜ ⴷⴰⵔ ⵓⵎⴰⵏⵏⴰⵢ, ⴰⵢⵍⵍⵉ ⵢⵓⴷⵊⴰⵏ ⴰⵣⴷⴰⵢ ⴳⵔ «ⴱⵏⴰⴷⵎ» ⴷ «ⵜⴰⴼⵓⴽⵜ» ⵖⴼ ⵓⵊⴰⵕⵉⴼ ⵏ ⵉⵎⵓⵔⴰⵏ ⴰⴷ ⵢⵓⵎⴰⵏ ⴰⵎ ⵢⴰⵜ ⵜⵎⴷⵢⴰⵣⵜ ⵜⴰⴽⵙⵏⴰⵏⵜ ⵉⴼⴽⴰⵏ ⵜⵓⴳⴳⴰ ⵏⵏⵙ ⵖⴼ ⵜⵡⴰⵔⴳⵉⵡⵉⵏ ⵉⵙⵙⵕⵎⵉⵢⵏ ⴳ ⵢⴰⵏ ⵡⴰⵎⵓⵏ ⵉⵜⵜⵓⵏⴱⴰⴹⵏ ⵙ ⵜⵎⵢⵓⵔⵉⵏ ⴷ ⵡⵓⵎⵎⵍ.

 ⴰⵎⴰⵔⵓⵔ ⵏ ⵉⵙⵢⴰⴼⴰⵜⵏ ⴷ ⵓⵣⵡⴰⴳ ⵏ ⵢⵉⵎⴰⵏ ⵎⵏⵉⴷ ⵏ ⵓⵣⵓⵍⴰⵍ 
ⴷⴰ ⵉⵙⵔⵓⵙ ⵓⴼⵉⵍⵎ ⵜⵓⴳⴷⵜ ⵏ ⵉⵙⵇⵙⵉⵜⵏ ⵎⵙⵉⵏⵉⵏ ⵖⴼ ⵜⵎⵓⵙⵜ ⵏ ⵜⴰⵢⵔⵉ ⴷ ⵜⵓⵎⵔⵜ, ⴷ ⵉⵙⴽⵔ ⴳⵉⵙⵏⵜ ⵖⴰⵔ ⵣⵓⵏ ⴷ ⴽⵔⴰ ⵏ ⵓⵎⴰⵔⵓⵔ ⵙⴳ ⵜⵢⴰⴼⵓⵜ ⵓⵙⵓⴳⵏ ⴰⵏⴼⴳⴰⵏ, ⴳⴰⵏ ⵉⵎⴰⵙⵙⵏ ⵉⵎⴽⵓⴷⵏ/ⵓⵄⴹⵉⵍⵏ ⵉ ⵜⵔⵡⵍⴰ ⵙⴳ ⵢⴰⵜ ⵜⵉⵍⴰⵡⵜ ⵉⵕⵥⴳⵏ ⵓⵔ ⵉⵜⵜⵎⵍⵍⴰⵏ. ⵜⴰⵏⵏⴰⵢⵜ ⴰⴷ ⴷⴰ ⵜⵙⴽⴰⵔ ⵙⴳ ⵜⵕⵓⵎⴰⵏⵙⵜ ⵢⴰⵏ ⵡⴰⵏⴰⵡ ⵏ ⵓⵣⵓⵍⴰⵍ, ⵍⵍⵉⴳ ⴷⴰ ⵜⵜⴰⴽⵣⵏ ⵉⵏⴱⵔⴰⵣⵏ ⴳ ⵡⵓⵍⴰⵡⵏ ⵏⵏⵙⵏ ⵎⴰⵙ ⴷ ⵓⵎⵎⵍ ⵏⵏⵙⵏ ⵉⵜⵜⵓⵙⵡⵓⵜⵜⴰ ⵢⴰⴷⵍⵍⵉ ⵙ ⵜⵢⴷⵊⵉⵜ ⴷ ⵓⵏⴽⴽⵉⴷ. ⵀⴰⵜ ⴰⵣⴷⴰⵢ ⴰⴼⵔⵢⴰⵏ ⴳⵔ "ⵜⴰⴼⵓⴽⵜ" ⴷ "ⴱⵏⴰⴷⵎ", ⵎⵇⵇⴰⵔ ⵜⵉⵥⵉⵍⵜ ⵏⵏⵙ ⵍⵍⵉ ⵢⵓⵎⴰⵏⵏ, ⵜⵇⵇⵉⵎ ⵜⴻⵜⵜⵓⴽⵛⴰⴷ ⵙ ⵓⴳⵍⵓⴳⵍ ⴷ ⵜⵔⵙⵍⴽⴰⵏⵜ, ⵣⵓⵏ ⴷ ⵉⴳ ⵜⴳⴰ ⵢⴰⵜ ⵜⵔⵎⵉⵜ ⵜⴰⵎⴰⵔⵉⵍⵉⵜ ⵉ ⵡⴰⵎⵎⴰⵥ ⵏ ⵉⴼⴰⵍⴰⵏ ⵏ ⵢⴰⵜ ⵜⴰⴼⵓⴽⵜ ⵉⵖⵍⵍⵓⵢⵏ/ⵉⵕⵓⵃⵏ. ⵓⵔ ⴰⵔ ⵉⵕⵥⵥⴰ ⵓⴼⵉⵍⵎ ⵉⵙⵢⴰⴼⴰⵜⵏ, ⵎⴰⵛⴰ ⴷⴰ ⵜⵏ ⵉⵙⵔⵓⵙ ⴳ ⵓⵙⴰⵜⴰⵍ ⵏⵏⵙⵏ ⴰⵏⵉⵍⵍⵉ ⴰⵎ ⵉⵏⵀⵉⵜⵜⵉⴼⵏ ⵉⴳⵏⵙⴰⵏⵏ ⵏ ⵓⴼⴳⴰⵏ ⵍⵍⵉ ⵉⵜⵜⴰⴽⵣⵏ ⵜⴰⵥⵕⴰⵔⵜⵓⵎⵜ ⵏ ⵜⴳⵉⵔⴰ ⵏⵏⵙ, ⴰⵢⵍⵍⵉ ⵉⵙⴽⴰⵔⵏ ⴳ ⴽⵔⴰⵢⴳⴰⵜⵜ ⵜⵓⵔⵣⴰ ⵏ ⵜⴰⵢⵔⵉ ⵢⴰⵜ ⵜⵓⵔⵣⴰ ⵉⵥⵥⴰⵢⵏ ⵙ ⵓⴼⵔⴰⴽ ⵏ ⵓⴱⵟⵟⵓ ⴷ ⵜⵥⵕⴰⵎⵢⴰⵜ.ⵅⴰⴷⵉⵊⴰ ⵍⴳⵊⴷⴰ (2025 ⵢⵓⵏⵢⵓ 20), "ⵉⵎⵓⵔⴰⵏ: ⴰⴼⵉⵍⵎ ⵉⵎⵎⴰⵍⵏ ⵜⴰⵣⵓⵍⴰⵍⵜ ⵏ ⵜⵉⵍⵍⵉⵜ ⴷ ⵉⵔⴼⵓⴼⵓⵏⵏ ⵏ ⵓⴼⴳⴰⵏ" (ⵙ ⵜⵄⵕⴰⴱⵜ). ⵉⵜⵜⵢⵓⵥⵕⴰ  ⴳ 2026/2/2. 

 ⵜⴰⵎⵜⵜⴰⵏⵜ ⴰⵎ ⵢⴰⵏ ⵓⵙⴽⴽⵉⵔ ⵏ ⵜⵎⵍⵍⴰ ⴷ ⵡⵓⵏⵣⵓ ⴳ ⵓⵎⵏⴰⴷ ⴰⵡⵏⴳⵉⵎ ⵏ ⵓⴼⵉⵍⵎ 
ⴳ ⵢⴰⵜ ⵙⴳ ⵜⵓⵙⵔⵉⵙⵉⵏ ⵏⵏⵙ ⴰⴽⴽⵯ ⵉⴷⵓⵙⵏ, ⴷⴰ ⵉⵜⵜⵎⵢⴰⴱⴱⴰⵢ ⵓⴼⵉⵍⵎ ⴰⴽⴷ ⵢⴰⵜ ⵜⵖⴱⵉ ⵜⴰⵙⴳⴷⴰⵏⵜ ⴷ ⵜⴼⵍⵙⴰⴼⵜ ⵍⵍⵉ ⴷ ⵉⵜⵜⴰⵡⵉⵏ ⴰⵡⵏⵏⵉ ⵏ ⵓⵎⴷⴷⴰⴽⴽⵯⵍ ⵏ ⵓⵎⴰⵣⴰⵏ ⵉⴱⵏ ⵎⵙⵄⵓⴷ ⵖⴼ ⵎⴰⵙ ⴷ ⵜⴰⵎⵜⵜⴰⵏⵜ ⵜⴳⴰ ⴰⴼⵓⵍⴽⵉ ⵉ ⵓⴼⴳⴰⵏ ⵙⵡⴰ ⵉⴳⴰ ⴰⵏⵖⴷⴰⵎ ⵏⵖ ⴰⵎⴳⴳⴰⴼⵙⵓ. ⴷⴰ ⵉⵙⵎⴽⴰⵍ ⵓⴼⵉⵍⵎ ⵜⴰⵎⵜⵜⴰⵏⵜ ⵓⵔ ⴷ ⴰⵎ ⵢⴰⵏ ⵓⵎⵍⵍⴰⴳⵓ ⵉⵙⵙⵉⵡⵉⴷⵏ, ⵎⴰⵛⴰ ⴰⵎ ⵢⴰⵏ ⵓⵙⴽⴽⵉⵔ ⵏ ⵜⵎⵍⵍⴰ ⵏⵏⴰ ⴷ ⵉⵜⵜⴰⵛⴽⴰⵏ ⴰⴼⴰⴷ ⴰⴷ ⵉⵙⵔⵙ ⵢⴰⵏ ⵓⵡⵜⵜⵓ ⵉ ⵉⵔⴼⵓⴼⵓⵏⵏ ⵏ ⵓⴼⴳⴰⵏ ⵉⵣⴷⵉⵏ ⴰⴽⴷ ⵜⴽⵔⵔⴰⵢⵜ. ⵀⴰⵜ ⵜⵔⵎⵙ ⵜⴰⴼⵓⴽⵜ ⵓⵖⵔⵉⵡ ⴰⴷ ⵉⵛⵇⵇⴰⵏ ⴳ ⵜⴳⵉⵔⴰ, ⵍⵍⵉⴳ ⵜⴷⵡⵍ ⵜⵖⵓⵢⵢⵉⵜ ⵏⵏⵙ ⵜⴰⵎⴳⴳⴰⵔⵓⵜ ⴷ ⵢⴰⵏ ⵓⵙⵎⴰⵍ ⵙ ⵜⴰⴳⵯⵉⵜ ⵏ ⵜⵉⵍⴰⵡⵜ ⵏⵏⴰ ⵓⵔ ⵢⴰⴽⴽⴰⵏ ⴰⴱⵍⴰ ⴰⵏⴽⴽⵉⴷ ⴷ ⵓⵏⴳⴰⵥ, ⴷ ⵓⵙⵜⴰⵢ ⵏ ⵡⵓⵏⵣⵓ ⵍⵍⵉ ⵉⵙⴱⴷⴷⴰⴷⵏ ⴰⵡⵡⵏⵣⵔ ⵏ ⵢⵉⵎⴰⵏ. ⴰⵎⵏⴰⴷ ⴰⴷ ⴷⴰ ⵉⵙⴽⴰⵔ ⵙⴳ ⵜⴳⵉⵔⴰ ⵜⴰⴽⵙⵏⴰⵏⵜ ⵏ ⵓⴼⵉⵍⵎ ⵢⴰⵜ ⵜⵍⴽⴰⵎⵜ ⵜⴰⵎⵥⵍⴰⵏⵜ ⵉ ⵜⴼⵍⵙⴰⴼⵜ ⵏ ⵓⵣⵓⵍⴰⵍ, ⵍⵍⵉⴳ ⴷⴰ ⵉⵜⵜⴳⴳⴰ ⵓⵏⵖⵓⴱⵓ ⵢⴰⵜ ⵜⵉⴷⵜ ⵜⴰⵎⵢⵉⵡⵏⵜ ⵉⵖⵥⴰⵏⵏ ⴳ ⵢⴰⵏ ⵓⵎⴰⴹⴰⵍ ⵉⴽⵜⵓⵔⵏ ⵙ ⵜⴽⵔⴽⴰⵙ ⴷ ⵉⵙⵖⴰⵍⵏ.

 ⴰⵎⵏⴰⴷ ⴰⵙⵏⵉⵥⵉⵍ ⴷ ⵡⵉⵏ ⵓⵙⵓⴼⵖ ⴷ ⵢⵉⴹⵉⵚ ⵏ «ⵉⵎⵓⵔⴰⵏ» ⵉⵣⵔⵉⵏ/ⵉⴳⴱⴰⵏ ⴰⴽⵓⴷ 
ⵜⵓⵎⴰⵏ ⴷ ⵜⴰⴷⵏⴽⴰⵢⵜ ⵏ ⵓⵎⵙⵙⵓⴼⵖ ⵄⴱⴷⵓⵍⵍⴰⵀ ⴹⴰⵕⵉ ⴳ ⵓⵙⵙⵎⵔⵙ ⵏ ⴽⵔⴰ ⵏ ⵜⵣⵎⵎⴰⵔ ⵜⵉⴼⵔⴰⵔⵉⵏ ⴰⴼⴰⴷ ⴰⴷ ⵉⵙⵏⵓⵍⴼⵓ ⵢⴰⵏ ⵓⵙⴰⵜⵉ ⴰⵙⵉⵏⵉⵎⴰⵢ ⵉⵏⴳⵉⵏ ⵙ ⵓⵏⴰⵎⴽ, ⵍⵍⵉⴳ ⵉⵙⴽⵓⵜⵜⵉ ⵖⴼ ⵢⴰⵜ ⵜⵓⵜⵍⴰⵢⵜ ⵜⴰⵎⵥⵕⴰⵡⵜ ⵉⵙⵎⵓⵏⵏ ⴳⵔ ⵓⵙⵓⵙⵎ ⴰⴳⴰⵎⴰⵏ ⴷ ⵉⵎⵙⴰⵡⴰⵍⵏ ⵉⴼⵔⵢⴰⵏⵏ ⵉⵏⵖⴷⵏ. ⵀⴰⵜ ⵉⵎⵓⵖⵍⵉⵢⵏ ⵉⵖⵣⵣⵉⴼⵏ ⵍⵍⵉ ⵉⵙⵏⵉⵖⵉⵙⵏ ⴰⵎⵓⵙⵙⵓ ⵏ ⵜⴹⴹⴰⵏⴳⴰ ⵏⵖ ⵉⵙⵎⵎⴹⵕⵏ ⵏ ⵉⵡⵔⵉⴽⵏ ⴳ ⵜⵓⴳⴰⵡⵜ ⴷⴰ ⵙⵙⵓⴷⵓⵙⵏ ⴰⴼⵔⴰⵢ ⵙ ⵓⵣⵡⴰⴳ ⴷ ⵓⵡⵍⵉⵡⵍ, ⴰⵢⵍⵍⵉ ⵉⵙⴽⵔⵏ ⵙⴳ ⵓⴳⴰⵎⴰ ⴰⵛⵔⵉⴽ ⴷ ⵓⵙⵎⵓⵏ ⴳ ⵓⴼⴰⵔⵙ ⵏ ⵓⵏⴽⴽⵉⴷ. ⵔⴰⴷ ⵉⵇⵇⵉⵎ ⵓⴼⵉⵍⵎ ⵏ «ⵉⵎⵓⵔⴰⵏ» ⴷ ⵢⴰⵜ ⵜⵎⴰⵜⴰⵔⵜ ⵜⴰⵎⵖⵍⴰⵍⵜ ⴳ ⵜⵎⴽⵜⵉⵜ ⵜⴰⴷⵍⵙⴰⵏⵜ ⵜⴰⵎⴰⵣⵉⵖⵜ ⴷ ⵜⵎⵖⵔⵉⴱⵉⵜ, ⵓⵔ ⴷ ⵖⴰⵙ ⵖⴼ ⵜⵙⵎⵖⵓⵔⵉⵏ ⵏⵏⵙ ⵏⵖ ⴰⵙⴼⵙⵔ ⵏⵏⵙ ⴰⵎⵣⵔⵓⵢⴰⵏ ⴳ ⵓⵜⵉⵍⵉⴼⵉⵣⵢⵓⵏ, ⵎⴰⵛⴰ ⵖⴼ ⵜⵣⵎⵔⵜ ⵏⵏⵙ ⴰⴷ ⵉⴳⴳⵔ ⵉ ⵜⵎⵓⵙⵜ ⵜⴰⵏⴼⴳⴰⵏⵜ ⴷ ⵓⵙⵙⴽⵜⵉ ⵏⵏⵖ ⵎⴰⵙ ⴷ ⵙⵙⵉⵏⵉⵎⴰ ⵏ ⵜⵉⴷⵜ ⵜⴳⴰ ⵜⵜ ⵜⴰⵍⵍⵉ ⵉⵜⵜⴰⵍⵙⵏ ⴰⵙⵇⵙⵉ ⵏ ⵜⵓⴷⵔⵜ ⴷ ⵜⵎⵜⵜⴰⵏⵜ, ⴷ ⵔⴰⴷ ⵜⵇⵇⵉⵎ ⵜⵖⵓⵢⵢⵉⵜ ⵏ ⵜⴰⴼⵓⴽⵜ ⴷ ⵜⴹⴹⴰⵏⴳⵉⵡⵉⵏ ⵏ ⵉⵎⵓⵔⴰⵏ ⴷ ⵜⵓⴳⴳⴰ ⵖⴼ ⵜⴰⴷⵏⴽⴰⵢⵜ ⵏ ⵓⵙⵏⴼⵍⵓⵍ ⵏⵏⴰ ⴷ ⵉⵜⵜⴼⴼⵓⵖⵏ ⵙⴳ ⵡⵓⵍ ⵏ ⵉⵔⴼⵓⴼⵓⵏⵏ.

 ⵉⵙⵍⴽⵎⵏ ⵏ ⴱⵕⵕⴰ 

 ⴰⴼⵉⵍⵎ ⵏ ⵉⵎⵓⵔⴰⵏ ⴳ ⵢⵓⵜⵓⴱ

 ⵥⵕ ⵓⴳⴳⴰⵔ 
 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ
 ⵉⵎⵓⵔⴰⵏ

 ⵉⵙⴰⵖⵓⵍⵏ